 שלפניה: כתב הט''ז ראיתי רבים נכשלים באותן מקומות שאסור הטלטול מחמת שאין שם עירוב ופתח בית הכנסת הוא לצד הרחוב ואין שום חדר לפני הפתח והעכו''ם מביא המפתח יש ליזהר שלא יקח השמש המפתח מידו עד שיהיה עם העכו''ם תחת משקוף שעל הפתח דשמא יש שם בתקרה ד' והוי רה''י ומטלטל מכרמלית שלפני בית הכנסת לתוך רה''י ע''כ יקח המפתח ממנו תחת המשקוף ואח''כ יפתח המנעול ולא יפתח הפתח עד שיסיר המפתח ואח''כ יפתח הפתח דשמא אין בתקרה שחוץ לפתח ד' נמצא ששם הוא כרמלית והוא מכניס מן כרמלית לרה''י ע''כ יסיר תחלה המפתח ויתנהו לעכו''ם או יטמינהו בפתח בתחתיתו או מצידו. ובית שפתחו פתוח לכרמלית צריך ליזהר שלא יטלטל מן הבית ולחוץ רק עד שיעור שהפתח שוקף שם ותו לא. דשמא אין בחלק החיצון ד' והוי כרמלית ומטלטל מרה''י לכרמלית וראוי לאותו קהל שיעשו לפני הפתח איזה חדר שהוא רה''י ויביא העכו''ם המפתח לשם ושוב אין חשש. ומשמע במרדכי שיש היתר להביא ע''י תינוק המפתח כמו על ידי עכו''ם כיון דאין לנו ר''ה אלא כרמלית שהיא מדרבנן עכ''ל: 